stanford-oval/wikipedia huggingface dataset:
จ็อนเบอเน แรมซีย์
ฆาตกรรม

คุณแรมซีย์
ฟังให้ดี! เราคือกลุ่มคนซึ่งเป็นตัวแทนชาวต่างด้าวกลุ่มย่อย เราย่อมเคารพธุรกิจของคุณ แต่ไม่เคารพประเทศที่คุณทำธุรกิจด้วย เวลานี้ เราได้ลูกสาวของคุณไว้ในครอบครองของเราแล้ว เธอปลอดภัยไม่เจ็บไม่ไข้ และถ้าคุณยังอยากให้เธอได้อยู่ชมปี 1997 ต่อแล้วก็ คุณต้องทำตามที่เราสั่งในจดหมายนี้


  คุณจงถอนเงิน 118,000.000$ จากบัญชีคุณ โดยให้เงิน 100,000$ เป็นแบงก์ 100$ ส่วนที่เหลืออีก 18,000$ ให้เป็นแบงก์ 20$ จงตรวจตราให้ดีว่า คุณนำเงินมาตามขนาดที่ถูกต้องแล้ว เมื่อคุณถึงบ้าน จงใส่เงินในถุงกระดาษสีน้ำตาล พรุ่งนี้ตอนแปดโมงถึงสิบโมงเช้า เราจะโทร.มาบอกคุณว่า ให้คุณส่งเงินมาอย่างไร คุณจะต้องใช้พลังงานมากในการส่งเงิน ดังนั้น เราขอแนะนำให้คุณพักผ่อนให้เต็มที่ ถ้าเราจับตาดูพบว่า คุณได้เงินมาเร็ว เราก็อาจโทร.หาคุณเร็ว เพื่อนัดหมายส่งมอบเงินกันให้เร็วขึ้น และคุณก็จะได้ลูกสาวกลับไปเร็วขึ้นนั่นเอง


  ขัดคำสั่งเรานิดเดียว ลูกคุณจะถูกฆ่าทันที และคุณจะไม่ได้ศพเธอไปฝังตามประเพณีด้วย สุภาพบุรุษสองท่านที่คอยพิทักษ์รักษาลูกสาวคุณไม่นิยมคุณอย่างหนัก ดังนั้น เราขอเตือนคุณว่า อย่าไปแหย่ท่านทั้งสองนั้นทีเดียว บอกเรื่องของคุณให้ใครก็ตามรู้ อย่างตำรวจ, เอฟบีไอ ฯลฯ ลูกคุณจะถูกกุดหัวตอบแทน ถ้าเราจับได้ว่า คุณบอกหมารองบาทพวกมันรู้ เธอชะตาขาดแน่ ถ้าคุณส่งสัญญาณให้เจ้าหน้าที่แบงก์รู้แล้วก็ เธอจบชีวิตแน่ ถ้าทำเครื่องหมายหรือเล่นตุกติกอย่างใด ๆ กับเงิน เธอจะไม่รอด คุณจะถูกสแกนตรวจหาอุปกรณ์อิเล็กทรอนิกส์ และถ้าเจอแม้แต่ชิ้นเดียว เธอจบเห่ คุณจะลองเล่นตลกกับเราก็ได้ แต่รู้ไว้เสียด้วยว่า เราเจอมาตรการดัดหลังและกลเม็ดเด็ดพรายของพวกบ้านเมืองมาโชกโชนแล้ว ถ้าคุณคิดจะชิงไหวชิงพริบกับเรา โอกาสที่ลูกสาวคุณจะถูกเชือดมี 99% จงเชื่อฟังคำสั่งเรา แล้วคุณจะมีสิทธิได้เธอคืนไป 100%


  เราเฝ้ามองคุณ และครอบครัวคุณ รวมถึงพวกเจ้าหน้าที่อยู่เป็นระยะ ๆ อย่าคิดอวดฉลาด จอห์น เศรษฐีเงินถุงเงินถังแถวนี้มีถมเถไป อย่าคิดว่าฆ่าใครสักคนเป็นเรื่องยากสิ อย่าประเมินเราต่ำไปนะจอห์น ใช้สามัญสำนึกแบบคนใต้ที่คุณมีให้ดี ๆ ล่ะ ตอนนี้จะทำอย่างไรก็แล้วแต่คุณแล้ว จอห์นเอ๋ย!


  โชคดีมีชัย!


  เอส.บี.ที.ซี.
(ดูภาพจดหมายต้นฉบับ)
นางแรมซีย์ให้การเมื่อวันที่ 26 ธันวาคม 1996 ว่า เมื่อวาน นางรู้ว่าจ็อนเบอเนหายไปหลังพบจดหมายเรียกค่าไถ่ฉบับหนึ่งความยาวสองหน้าครึ่งวางอยู่บนกระไดครัวเรียกเอาเงินหนึ่งแสนหนึ่งหมื่นแปดพันดอลลาร์สหรัฐแลกกับการปล่อยตัวบุตรของนางอย่างปลอดภัย โดยเงินที่เรียกร้องนี้ตรงกับจำนวนเงินปันผลที่นางและสามีได้รับเมื่อต้นปีไม่ผิดเพี้ยน แม้คำสั่งในจดหมายเรียกค่าไถ่ว่า ห้ามแจ้งคนอื่นทราบ แต่นางแรมซีย์โทรศัพท์ร้องทุกข์ต่อเจ้าพนักงานตำรวจและบอกญาติมิตรพร้อมสรรพ เจ้าพนักงานตำรวจค้นบ้านอย่างรวดเร็ว แต่ไม่พบร่องรอยบุกรุกหรือลักลอบเข้ามาอันผิดสังเกต จอห์น เฟอร์นี (John Fernie) เพื่อนของนายแรมซีย์ รุดไปเบิกเงินให้ในเช้าวันนั้นเอง
ฆาตกรรม > การสอบสวน

บ่ายวันเดียวกัน ลินดา อาร์นต์ (Linda Arndt) พนักงานสอบสวนเมืองโบลเดอร์ แจ้งให้ฟลีต ไวต์ (Fleet White) เพื่อนของครอบครัวแรมซีย์ ไปตามนายแรมซีย์มาร่วมตรวจหา "สิ่งผิดปรกติ" ในบ้านเขา ทั้งหมดเริ่มค้นที่ชั้นใต้ดินก่อน เมื่อค้นห้องน้ำและ "ห้องรถไฟ" เสร็จเป็นหนแรกแล้วจึงไปค้น "ห้องเก็บเหล้า" ต่อ ณ ที่นั้น พวกเขาพบร่างของจ็อนเบอเนมีผ้าห่มสีขาวปกคลุมอยู่ มีเชือกไนลอนสีขาวพันรอบคอ ข้อมือถูกผูกไว้เหนือศีรษะ และมีเทปกาวปิดปาก
ในโอกาสต่อมา เจ้าพนักงานตำรวจว่า ครอบครัวแรมซีย์ทำผิดหลายอย่างซึ่งส่งผลเสียร้ายแรงต่อการสอบสวน เช่น ไม่ได้ขึงป้ายห้ามคนนอกเข้าที่เกิดเหตุ ทั้งเมื่อร้องทุกข์คนถูกลักพาแล้ว ยังปล่อยให้ญาติมิตรเข้าออกบ้านตามใจชอบด้วย มีผู้วิพากษ์วิจารณ์การสอบสวนว่า เจ้าพนักงานไม่พยายามรวบรวมพยานหลักฐานทางนิติวิทยาศาสตร์ทั้งก่อนและหลังพบศพจ็อนเบอเนให้ดี ซึ่งอาจเป็นเพราะเจ้าพนักงานมาเฉลียวใจเอาทีหลังว่านายและนางแรมซีย์อาจมีส่วนในฆาตกรรมได้ เจ้าพนักงานบางคนที่สงสัยนายและนางแรมซีย์ได้ให้สัมภาษณ์เรื่องนั้นแก่สื่อมวลชนท้องถิ่น และสื่อเริ่มเสนอข่าวจ็อนเบอเนถูกฆ่าตั้งแต่วันที่ 1 มกราคม ปีถัดมา โดยรายงานว่า "รองอัยการแขวงเห็นว่า '[ข้อสงสัยดังกล่าว] ไม่ช่วยอะไรเลย'" นอกจากนี้ พนักงานสอบสวนยังว่า ข้อเท็จจริงที่ว่าพบศพเด็กหญิงในบ้านเธอเองนั้นชวนสงสัยเป็นอันมาก
ชันสูตรพลิกศพพบว่า จ็อนเบอเนตายเพราะถูกรัดคอและกะโหลกแตก โดยคอนั้นถูกเชือกรัดแล้วขันให้ตึงด้วยด้ามพู่กันหัก ส่วนกะโหลกนั้นถูกวัตถุทื่อตีอย่างแรงจนบาดเจ็บสาหัส ทั้งนี้ ไม่ปรากฏพยานหลักฐานว่า จ็อนเบอเนถูกข่มขืนกระทำชำเราก่อนตาย แต่ไม่อาจยืนยันได้ว่า ถูกกระทำอนาจารหรือไม่ เจ้าพนักงานบันทึกสาเหตุการตายว่า คือ ขาดอากาศหายใจเพราะถูกรัดคอประกอบกับบาดเจ็บที่กะโหลกและสมอง (asphyxiation due to strangulation associated with craniocerebral trauma)
ฆาตกรรม > ที่เกิดเหตุ

เจ้าพนักงานค้นบ้านเกิดเหตุอย่างถี่ถ้วนหลายวัน และพบปลายพู่กัน (ซึ่งด้ามใช้ขันเชือกรัดคอจ็อนเบอเน) ในถังใส่อุปกรณ์วาดเขียนของนางแรมซีย์ ผู้เชี่ยวชาญว่า เงื่อนแบบที่ใช้รัดคอจ็อนเบอเนนั้นมิใช่ผูกง่าย ต้องอาศัยความรู้ความชำนาญเป็นพิเศษทีเดียว
ขณะที่ผลการชันสูตรพลิกศพยังเปิดเผยด้วยว่า จ็อนเบอเนบริโภคสับปะรดสองสามชั่วโมงก่อนถูกฆ่า ภาพถ่ายบ้านตระกูลแรมซีย์ในวันเกิดเหตุนั้นปรากฏว่า มีสับปะรดชามหนึ่งวางอยู่บนโต๊ะในครัว มีช้อนเสียบอยู่ และเจ้าพนักงานตำรวจแจ้งว่า ตรวจพบลายนิ้วมือของเบิร์ก แรมซีย์ (Burke Ramsey) พี่ชายวัยเก้าปีของผู้ตาย ที่ชามนั้น อย่างไรก็ดี ทั้งนายและนางแรมซีย์ว่า จำไม่ได้ว่า วางชามสับปะรดดังกล่าวไว้ในครัว หรือให้จ็อนเบอเนรับประทานสับปะรด นอกจากนี้ ยังว่า เบิร์กหลับอยู่ตลอดเวลาขณะเกิดเหตุ มาตื่นเอาเมื่อเจ้าพนักงานตำรวจมาที่บ้านแล้วสองสามชั่วโมง
อนึ่ง มีรายงานว่า ไม่ปรากฏว่า มีรอยเท้าเข้าสู่ชายคาบ้านจากลานหิมะนอกบ้าน และมีรายงานอีกฉบับว่า หิมะรอบ ๆ ประตูบ้านถูกกวาดทิ้ง เจ้าพนักงานตำรวจว่า ไม่มีร่องรอยบุกรุกเข้าบ้าน แต่ปีถัดมากลับว่า ในวันเกิดเหตุ บ้านไม่น่าจะปลอดภัย เพราะหน้าต่างชั้นใต้ดินแตกมาก่อนวันคริสตสมภพแล้ว และประตูบ้านยังเปิดทิ้งไว้ด้วย
ฆาตกรรม > ความคืบหน้าในภายหลัง

ในเดือนธันวาคม 2003 พนักงานสอบสวนฝ่ายนิติวิทยาศาสตร์สกัดสารจากตัวอย่างโลหิตคละ (mixed blood sample) ซึ่งพบที่กางเกงชั้นในของจ็อนเบอเนได้เพียงพอที่จะสร้างประวัติดีเอ็นเอ ดีเอ็นเอดังกล่าวได้รับการส่งไปยังสำนักงานสอบสวนกลางแห่งสหรัฐอเมริกาเพื่อเข้าสู่ระบบดัชนีดีเอ็นเอรวม (Combined DNA Index System) อันเป็นฐานข้อมูลดีเอ็นเอมากกว่าหนึ่งล้านหกแสนชนิดที่สกัดมาจากนักโทษคดีอุกฉกรรจ์ พบว่า ดีเอ็นเอข้างต้นเป็นของชายนิรนาม เพราะไม่พ้องกับบรรดาที่มีอยู่ในฐานข้อมูล ทว่า สำนักงานสอบสวนกลางยังคงตรวจดีเอ็นเอเช่นว่าอยู่ทุกสัปดาห์เพื่อหาความสอดคล้องบางส่วนให้ได้จนบัดนี้
อนึ่ง การสอบสวนในโอกาสต่อมายังพบว่า เพื่อนบ้านแรมซีย์ถูกลักทรัพย์ในยามวิกาลมากกว่าหนึ่งร้อยครั้งในหลายเดือนติดต่อกันก่อนที่จ็อนเบอเนจะถูกฆ่า และมีผู้เคยกระทำความผิดเกี่ยวกับเพศจำนวนสามสิบแปดคนอาศัยอยู่ในรัศมีสามกิโลเมตร (สองไมล์) จากบ้านตระกูลแรมซีย์ อันเป็นย่านชุมนุมชนส่วนใหญ่ของเมืองโบลเดอร์ กระนั้น ไม่ปรากฏว่า ผู้กระทำความผิดเหล่านี้มีส่วนในฆาตกรรมจ็อนเบอเนแต่ประการใด
วันที่ 16 สิงหาคม 2006 จอห์น มาร์ก คาร์ (John Mark Karr) หรือบัดนี้เปลี่ยนชื่อเป็น อเล็กซีส เรค (Alexis Reich) อดีตครูวัยสี่สิบเอ็ด ถูกจับที่เขตสาทร กรุงเทพมหานคร ประเทศไทย โดยเจ้าพนักงานตำรวจไทย และถูกตั้งข้อหาใช้เด็กผลิตสื่อลามก เจ้าพนักงานตามเขาเจอโดยอาศัยอินเทอร์เน็ต หลังเขาส่งไปรษณีย์อิเล็กทรอนิกส์ว่าด้วยคดีฆาตกรรมจ็อนเบอเนไปหาไมเคิล เทรซีย์ (Michael Tracey) อาจารย์คณะวารสารศาสตร์ มหาวิทยาลัยโคโลราโด (University of Colorado) และขณะถูกสอบสวนที่เทศมณฑลโซโนมา รัฐแคลิฟอร์เนีย คาร์ภาคเสธว่า เขาอยู่กับจ็อนเบอเนตอนเธอตาย แต่ความตายของเธอนั้นเป็นอุบัติเหตุ ครั้นเจ้าพนักงานถามว่า จะปฏิเสธข้อกล่าวหา (ว่าฆ่าจ็อนเบอเน) หรือไม่ เขาว่า "ไม่"
อย่างไรก็ดี ดีเอ็นเอของคาร์ไม่ต้องกับที่พบบนศพจ็อนเบอเน เจ้าพนักงานจึงเห็นว่า เขากล่าวเท็จเพื่อต้องการชื่อเสียง และวันที่ 28 เดือนนั้นเอง พนักงานอัยการสั่งไม่ฟ้องคาร์ในข้อหาฆ่าจ็อนเบอเน ลุเดือนธันวาคม ปีเดียวกัน ข้าราชการกระทรวงความมั่นคงแห่งชาติว่า เจ้าหน้าที่สำนักงานสอบสวนกลางฯ จะตรวจสอบต่อไปว่าแท้จริงแล้วคาร์มีส่วนในการฆ่าจ็อนเบอเนหรือไม่อย่างไร ภายหลังจึงให้คำตอบว่า ไม่พบพยานหลักฐานว่า คาร์ ซึ่งเป็นชาวรัฐแอละแบมา ได้อยู่ใกล้เมืองโบลเดอร์ในช่วงเกิดเหตุเลย
อย่างไรก็ดี สื่อมวลชนตั้งข้อสังเกตว่า พยานหลักฐานที่เชื่อมโยงคาร์กับฆาตกรรมจ็อนเบอเนนั้นเป็นพยานหลักฐานที่แวดล้อมกรณีอย่างยิ่ง ซ้ำลายมือของคาร์ยังเหมือนกับลายมือในจดหมายเรียกค่าไถ่ และคาร์เขียนอักษร E, T และ M ด้วยรูปแบบเฉพาะตัวเป็นอันมาก
ฆาตกรรม > ความคืบหน้าในภายหลัง > หนังสือจากอัยการแขวง: นายและนางแรมซีย์นับว่าบริสุทธิ์

วันที่ 9 กรกฎาคม 2008 สำนักงานอัยการแขวงประจำเมืองโบลเดอร์ว่า ได้สุ่มตัวอย่างดีเอ็นเอและใช้เทคนิคทดลองบางประการที่พัฒนาใหม่แล้ว เป็นผลให้บรรดาสมาชิกครอบครัวแรมซีย์พ้นข้อสงสัยทั้งปวงในคดี วันนั้นเอง แมรี เลซี (Mary Lacy) อัยการแขวง จึงขอโทษนายแรมซีย์เป็นลายลักษณ์อักษรว่า
"พยานหลักฐานทางวิทยาศาสตร์ชิ้นใหม่นี้ยังให้เราเชื่อมั่น...พอที่จะกล่าวว่า เรามิได้ถือว่า ครอบครัวแน่นแฟ้นของคุณ รวมถึงคุณ ภริยาของคุณ และเบิร์ก บุตรชายคุณ ต้องสงสัยว่ากระทำความผิดอาญานี้อีก...
"การที่ดีเอ็นเอสองจุดของชายคนหนึ่งซึ่งปรากฏแยกกันอยู่บนผ้าผ่อนที่ผู้ตายสวมใส่เมื่อถูกฆ่านั้นสัมพันธ์กัน ทำให้เราประจักษ์ว่า มีชายนิรนามได้สัมผัสผ้าผ่อนเหล่านี้...เราขอแสดงความเสียใจอย่างสุดซึ้งที่ทำให้สาธารณชนเข้าใจว่า คุณมีส่วนในความผิดอาญาครั้งนี้ ผู้บริสุทธิ์ไม่ควรถูกศาลแห่งความคิดเห็นสาธารณชนไต่สวนกว้างขวางถึงเพียงนั้น โดยเฉพาะอย่างยิ่ง เมื่อเจ้าหน้าที่บ้านเมืองปราศจากพยานหลักฐานเพียงพอจะตั้งกระบวนพิจารณาในศาลยุติธรรมด้วยแล้ว...เราเห็นใจคุณมากที่คุณได้เผชิญความสูญเสียแสนสาหัส เราจึงตกลงใจว่า ต่อนี้ไป เราจะถือว่า คุณเป็นผู้เสียหายในความผิดอาญานี้...เราตระหนักดีว่า ยังคงมีผู้ไม่เห็นด้วยกับข้อสรุปของเรา แต่ดีเอ็นเอเป็นพยานหลักฐานทางนิติวิทยาศาสตร์อันน่าเชื่อถือมากที่สุดเท่าที่เราคาดหวังว่าจะหาได้ และเราก็อาศัยพยานหลักฐานเช่นว่านี้เสมอเพื่อนำพาความยุติธรรมให้แก่บรรดาผู้กระทำความผิดอาญา เรายินดียิ่งที่พยานหลักฐานทั้งมวลช่วยให้เราได้ข้อสรุปอันแน่นแฟ้นว่า พยานหลักฐานทางนิติวิทยาศาสตร์ชี้ว่า ครอบครัวคุณบริสุทธิ์ผุดผ่อง"
ฆาตกรรม > ความคืบหน้าในภายหลัง > อัยการแขวงคนใหม่

ในเดือนมกราคม 2009 สแตน การ์เนต (Stan Garnett) เข้ารับตำแหน่งอัยการแขวงคนใหม่ประจำเมืองโบลเดอร์ เขาหมายใจจะรื้อคดีฆาตกรรมจ็อนเบอเน ครั้นวันที่ 2 กุมภาพันธ์ 2009 มาร์ก เบกเนอร์ (Mark Beckner) ผู้บัญชาการตำรวจเมืองโบลเดอร์ ว่า การ์เนตส่งสำนวนคดีคืนมายังกรมของเขาเพื่อให้คณะของเขาสอบสวนใหม่ และ "บางคดีก็แก้ไขไม่ได้ แต่บางคดีได้ ฉะนั้น คุณจะถอนใจไม่ได้"
คดีหมิ่นประมาท

ตั้งแต่จ็อนเบอเนตาย ก็มีคดีหมิ่นประมาทเกิดในโรงศาลหลายคดี คดีส่วนใหญ่นั้น คณะทนายความซึ่งมีแอล. ลิน วูด (L. Lin Wood) เป็นหัวหน้า เป็นโจทก์ฟ้องร้องแทนครอบครัวแรมซีย์ โดยมีสื่อมวลชน ได้แก่ สำนักข่าวเซนต์มาร์ติน (St. Martin's Press), บริษัทไทม์ (Time, Inc.), เดอะฟ็อกซ์นิวส์แชนแนล (The Fox News Channel), บริษัทอเมริกันมีเดีย (American Media, Inc.X), สตาร์ (Star), เดอะโกล็บ (The Globe), คอร์ตทีวี (Court TV) และ เดอะนิวยอร์กโพสต์ (The New York Post) เป็นจำเลยตามลำดับ ขณะที่บุคคลสองคนซึ่งหนังสือ เดอะเดทออฟอินเนอเซนซ์ (The Death of Innocence) ว่า ถูกพนักงานสอบสวนเมืองโบลเดอร์ถามปากคำในฐานะผู้ต้องสงสัยฆ่าจ็อนเบอเน ฟ้องนายและนางแรมซีย์ว่าหมิ่นประมาทพวกเขาด้วย ในสองคดีหลังนี้ ทนายความลิน วูด และคณะทนายความจากเมืองแอตแลนตา คือ เจมส์ ซี. รอส์ (James C. Rawls), เอริก พี. โชรเดอร์ (Eric P. Schroeder) และ เอส. เดเร็ก เบาเออร์ (S. Derek Bauer) ว่าความให้จำเลย และจูลี คาร์เนส (Julie Carnes) ตุลาการศาลแขวง พิพากษายกฟ้อง
ในเดือนพฤศจิกายน 2006 ร็อด เวสต์มอร์แลนด์ (Rod Westmoreland) เพื่อนของนายแรมซีย์ ฟ้องคดีหมิ่นมาทอีกคดีหนึ่ง โดยมีคีธ กรีเออร์ (Keith Greer) เป็นจำเลย ด้วยกรีเออร์ใช้นามแฝงว่า "อันเดอร์เดอะเรดาร์" (undertheradar) แล้วลงข้อความในอินเทอร์เน็ตหาว่า เวสต์มอร์แลนด์ร่วมลักพาและฆ่าจ็อนเบอเน
การรื้อคดี

มีการรื้อคดีนี้ขึ้นในเดือนตุลาคม 2010 ฝ่ายบ้านเมืองได้ตั้งคณะกรรมการขึ้นคณะหนึ่ง ประกอบด้วยพนักงานสอบสวนท้องถิ่นและส่วนกลาง คณะกรรมการได้สอบสวนคดีและถามปากคำผู้เกี่ยวข้องใหม่ทั้งหมด โดยเจ้าพนักงานตำรวจหมายจะใจใช้เทคโนโลยีดีเอ็นดีรุ่นล่าสุดด้วย
แหล่งข้อมูลอื่น

(อังกฤษ) แหล่งข้อมูลที่ใหญ่ที่สุดเกี่ยวกับจ็อนเบอเน (rockymountainnews.com)
(อังกฤษ) สำนวนคดีจ็อนเบอเนอย่างสมบูรณ์ (courttv.com) เก็บถาวร 2009-04-03 ที่ เวย์แบ็กแมชชีน
(อังกฤษ) เอกสารในสำนวนคดีจ็อนเบอเน (thesmokinggun.com)
(อังกฤษ) บัญชีพยานหลักฐานซึ่งเชื่อมโยงนางแรมซีย์ (extras.denverpost.com)
(อังกฤษ) ห้องสมุดคดีจ็อนเบอเน โดยหอสมุดคดีอาญา (crimelibrary.com) เก็บถาวร 2007-08-21 ที่ เวย์แบ็กแมชชีน
(อังกฤษ) "ฆาตกรรมจ็อนเบอเน แรมซีย์" โดย ไครม์แมเกอซีน (Crime Magazine) (crimemagazine.com)
(อังกฤษ) วิเคราะห์จดหมายเรียกค่าไถ่ (statementanalysis.com)
(อังกฤษ) ภาพศพจ็อนเบอเนเมื่อเจ้าพนักงานพบ (zyberzoom.com)
(อังกฤษ) รายละเอียดหลุมศพจ็อนเบอเน โดย ฐานข้อมูลป่าช้า (findagrave.com)
| [[วิกิพีเดีย:|ข้อมูลบุคคล]] |
| --- | --- |
ชื่อ: Ramsey, JonBenét}
ชื่ออื่น: Ramsey, JonBenét Patricia
รายละเอียดโดยย่อ: Murdered beauty pageant contestant
วันเกิด: August 6, 1990
สถานที่เกิด: Atlanta, Georgia, U.S.A.
วันตาย: December 25, 1996
สถานที่ตาย: Boulder, Colorado, U.S.A.
หลุมศพจ็อนเบอเน ป่าช้าวัดเซนต์เจมส์ รัฐจอร์เจีย
ซาคุยะ (ซามูไรดีปเปอร์ เคียว)

ซาคุยะ (ญี่ปุ่น: 朔夜 ; อังกฤษ: Sakuya) เป็นตัวละครจากการ์ตูนเรื่องซามูไร ดีปเปอร์เคียว เป็นมิโกะผู้มองเห็นอนาคตผ่านทางดวงดาว มีหัวใจร่วมกับจักรพรรดิแดง รู้จักกับมิบุ เคียวชิโร่ตั้งแต่ในวัยเด็กที่ตระกูลมิบุ และเป็นคนพาเคียวชิโร่หนีออกมาหลังจากที่เคียวชิโร่สังหารจักรพรรดิแดงแล้ว ซาคุยะและเคียวชิโร่พบกันเคียวภายใต้ต้นซากุระ ซึ่งเคียวชิโร่ปกป้องต้นซากุระเอาไว้จากการโจมตีของเคียว ด้วยเหตุผลที่ว่าถ้าปีหน้าซากุระไม่ออกดอกแล้วซาคุยะจะเสียใจ จึงทำให้เคียวและเคียวชิโร่กลายเป็นเพื่อนที่ดีต่อกันเพราะซาคุยะนั่นเอง แต่ซาคุยะก็เป็นจุดแตกหักของทั้งสองคนด้วยเช่นกัน เพราะเคียวชิโร่ที่ปรารถนาจะปกป้องซาคุยะต้องต่อสู้กับเคียวที่จะฆ่าซาคุยะตามคำขอร้องของเธอ
เมื่อเคียวชิโร่นำร่างเคียวไปซ่อนและตัดสินใจที่จะช่วยเหลือผู้คน เขาก็ได้ฝากฝังซาคุยะไว้กับซานาดะ ยูคิมุระ แต่ซาคุยะที่อยู่ภายใต้การดูแลก็ได้หนีออกมาและไปยังตระกูลมิบุอีกครั้งหนึ่ง
ซาคุยะนั้นเป็นผู้หญิงที่ได้รับการเคารพนับถือแต่กลับเป็นคนที่ซุ่มซ่ามอย่างมาก ชอบการชงชาและต้นซากุระ
ซัลเบนิซิลลิน

| ข้อมูลทางคลินิก |
| --- | --- |
รหัส ATC: J01CA16 (WHO) 
ตัวบ่งชี้
PubChem CID: 39031
DrugBank: ?
ECHA InfoCard: 100.050.462 
 สารานุกรมเภสัชกรรม
ซัลเบนิซิลลิน (อังกฤษ: Sulbenicillin) เป็นเพนิซิลลิน มันถูกใช้ร่วมกับ dibekacin
↑  Aonuma S, Ariji F, Oizumi K, Konno K (June 1987). "Electron microscopy of Pseudomonas aeruginosa treated with sulbenicillin and dibekacin". Tohoku J. Exp. Med. 152 (2): 119–28. doi:10.1620/tjem.152.119. PMID 3114912.
ซัลแบคแตม

| ข้อมูลทางคลินิก |
| --- | --- |
รหัส ATC: J01CG01 (WHO) 
ตัวบ่งชี้
PubChem CID: 50161
DrugBank: APRD00320
ECHA InfoCard: 100.063.506 
 สารานุกรมเภสัชกรรม
ซัลแบคแตม (อังกฤษ: Sulbactam)
ซัมเมอร์สต๊อป

| ซัมเมอร์สต๊อป |
| --- | --- |
สัมภาษณ์ที่เวรี่ทีวี
ข้อมูลพื้นฐาน
แนวเพลง: ป๊อป
ช่วงปี: พ.ศ. 2555 - ปัจจุบัน
ค่ายเพลง: สมอลล์รูม

สมาชิก: ดนุพรรษ์ ยาท้วม (เอิง)​ วัฒน์สุ สิทธิปิยะสกุล (แมว) ธิติภัทร รวมทรัพย์ (โดม)
อดีตสมาชิก: ธนพรรษ์ ยาท้วม (เอย)​
ซัมเมอร์สต๊อป (อังกฤษ: SUMMER STOP) เป็นวงดนตรีแนวป๊อป สัญชาติไทย สังกัดค่ายสมอลล์รูม
ประวัติ

จากการเริ่มต้นของสองพี่น้องฝาแฝด "เอิง-เอย" ที่ร่วมเล่นดนตรีด้วยกันตั้งแต่สมัยมัธยม ผ่านเวทีการแสดงและการประกวดตั้งแต่ในรั้วโรงเรียนไปถึงระดับภูมิภาค เมื่อเวลาพ้นผ่าน ทั้งสองต้องแยกกันไปเรียนต่อคนละมหาวิทยาลัย แต่ความฝันความตั้งใจทางด้านงานเพลงก็ไม่ลดละ “เอิง” ได้เข้าร่วมชมรม TU Folksong และได้เจอกับ "แมว" ก็ร่วมก่อตั้งวงขึ้น พร้อมกับ "โดม" รุ่นน้องที่ TU Folksong ที่เข้ามาสมทบในฐานะมือกลองประจำวง หลังจากนั้นก็ได้เข้ามาอยู่ในค่ายเพลง “สมอลล์รูม” ในชื่อวง SUMMER STOP
สมาชิก

ดนุพรรษ์ ยาท้วม (เอิง) - ร้องนำ, กีตาร์
ธนพรรษ์ ยาท้วม (เอย) - ร้องนำ, กีตาร์
วัฒน์สุ สิทธิปิยะสกุล (แมว) - ซินธิไซเซอร์
ธิติภัทร รวมทรัพย์ (โดม) - กลอง
ผลงาน > ซิงเกิ้ล

พ.ศ. 2555
19 ต.ค. 2555 	SUMMER STOP - อยากฟัง [official single]
12 ธ.ค. 2555 	SUMMER STOP - อยากฟัง [Alternate Version]
พ.ศ. 2556
18 เม.ย. 2556 	SUMMER STOP - รักษาสัญญา [Official Audio]
5  มิ.ย. 2556 		SUMMER STOP - รักษาสัญญา [Official Music Video]
พ.ศ. 2557
26 ส.ค. 2557 SUMMER STOP - ไม่เปลี่ยน (YOU AND ME)
พ.ศ. 2558
28 เม.ย. 2558 SUMMER STOP - เราเคยรักกัน | FREEZE
9 ก.ค. 2558 SUMMER STOP - อยากให้เป็นอย่างนี้ทุกวัน  l EVERY RAINY DAY
ผลงาน > อัลบั้ม

พ.ศ. 2560
9 มิ.ย. 2560 FREEZE (ประกอบด้วยเพลงทั้งหมด 16 เพลง รวมทั้งเพลง "ไม่เปลี่ยน",​ "เราเคยรักกัน" และ "อยากให้เป็นอย่างนี้ทุกวัน" ซึ่งได้ปล่อยออกมาก่อนหน้านี้แล้ว)
เจอหน่อย (Journey)
ปล่อยมือ (Wish You)
เราเคยรักกัน (Freeze)
แค่อยู่ด้วยกัน (Chill)
สมุดคู่มือ (Manual)
อยากให้เป็นอย่างนี้ทุกวัน (Every Rainy Day)
ในหน้าต่าง (When The Wind Blows)
เงื่อนไข (Longer)
ตกตะกอน (Realized)
เหวี่ยง (Depression)
ไม่เปลี่ยน (You And Me)
เธอได้ยินแล้วใช่ไหม (Whispering)
ไปต่อ (To Be Continued)
เพื่อนใจ (Exfriend)
ดวงจันทร์ (Moon)
uooW (Hidden Track)
ผลงาน > SINGLE

พ.ศ. 2556
เพลง รักต้องสู้  (OST.Carabao The Series / คาราบาว เดอะ ซีรีส์)
พ.ศ. 2557
เพลง มนต์เพลงคาราบาว (OST.Carabao The Series / คาราบาว เดอะ ซีรีส์)
แหล่งข้อมูลอื่น

เฟซบุ๊กของซัมเมอร์ สต็อป
เว็บไซต์ของสมอลล์รูม
ซาชา ดาวาน

| ซาชา ดาวาน |
| --- | --- |
ดาวานใน พ.ศ. 2553
เกิด: 1 พฤษภาคม พ.ศ. 2527 (40 ปี) แบรมฮอล์ สต็อกพอร์ต เกรเทตอร์แมนเชสเตอร์ อังกฤษ
อาชีพ: นักแสดง
ปีปฏิบัติงาน: 2541–ปัจจุบัน
คู่รัก: Anjli Mohindra
ซาชา ดาวาน (อังกฤษ: Sacha Dhawan, ออกเสียง: /dəˈwɑːn/; เกิด 1 พฤษภาคม พ.ศ. 2527) เป็นนักแสดงละครเวที ภาพยนตร์ และนักพากย์เสียงชาวอังกฤษจากเกรเทอร์แมนเชสเตอร์ เขามีชื่อเสียงจากการรับบท อักธา ในละคร เดอะฮิสทรีบอยส์ (2547–2549) และฉบับภาพยนตร์ดัดแปลง (2549), รับบท พอล จาตรี ในละครชีวิต–ตลกของช่องบีบีซีวันเรื่อง ลาสต์แทงโกอินแฮลิแฟกซ์ (2555), รับบทวาริส ฮุสเซน ในละครสารคดีช่องบีบีซีทูเรื่อง แอนแอดเวนเจอร์อินสเปซแอนด์ไทม์ (2556), มานิช ปราสาท ในภาพยนตร์ระทึกขวัญเรื่อง ไลน์ออฟดิวตี (2557), ดาวอส ในเรื่อง ไอรอนฟิสต์ (2560–2561) และชาติปัจจุบันของปรมาจารย์ในภาพยนตร์บันเทิงคดีแนววิทยาศาสตร์เรื่องยาวของบีบีซีชุด ดอกเตอร์ฮู
ซากดึกดำบรรพ์ไม้กลายเป็นหิน

ไม้กลายเป็นหิน (อังกฤษ: petrified wood) คือซากดึกดำบรรพ์ของพืชประเภทหนึ่ง เกิดขึ้นจากท่อนไม้ถูกฝังกลบอยู่ใต้ผิวดินในสภาพที่ขาดออกซิเจนทำให้เนื้อไม้ไม่เน่าเปื่อย และถูกฝังแช่อยู่ในสารละลายซิลิก้าที่มีความเข้มข้นสูงเพียงพอ ในสภาพแวดล้อมที่ท่อนไม้และสารละลายซิลิกาได้สัมผัสกับออกซิเจนเป็นบางช่วงเวลาทำให้สารละลายซิลิกาตกตะกอนในรูปของซิลิกาเจล สะสมตัวแทนที่โมเลกุลของเนื้อไม้ (replacement) จนทำให้ท่อนไม้ที่เป็นเนื้อสารอินทรีย์เปลี่ยนไปเป็นเนื้อหินซิลิกาแต่ยังคงรักษาโครงสร้างเนื้อไม้ดั้งเดิมเอาไว้
ด้วยระยะเวลานับเป็นหมื่นเป็นแสนปีหรือมากกว่านี้ ไม้กลายเป็นหินจะค่อย ๆ สูญเสียน้ำทีละน้อยและค่อย ๆ พัฒนาเป็นโอปอลที่มีสีสันสวยงามได้ ทั้งนี้ขึ้นอยู่กับมลทินซึ่งเป็นแร่ธาตุที่ปะปนอยู่ในเนื้อของซิลิกาออกไซด์ ซึ่งแร่ธาตุต่าง ๆ ให้สีสันต่าง ๆ กันไป เช่น
คาร์บอน ให้ สีดำ
โคบอลต์ ให้ สีเขียว/น้ำเงิน
โครเมียม ให้ สีเขียว/น้ำเงิน
ทองแดง ให้ สีเขียว/น้ำเงิน
เหล็กออกไซด์ ให้ สีแดง/น้ำตาล/เหลือง
แมงกานีส ให้ สีชมพู/ส้ม
แมงกานีสออกไซด์ ให้ สีดำ/เหลือง
แหล่งไม้กลายเป็นหินในประเทศไทย

มีรายงานการค้นพบไม้กลายเป็นหินในประเทศไทยหลายแห่ง ทั้งที่มีอายุเก่าแก่ถึงยุคไทรแอสซิกที่อำเภอกุฉินารายณ์ จังหวัดกาฬสินธุ์ ที่ได้รับการศึกษาวิจัยโดยนักบรรพชีวินวิทยาพืชชาวญี่ปุ่นว่า เป็นไม้สนสกุล อะรอคาริออกไซลอน (Araucarioxylon sp.) และยังมีรายงานการค้นพบกระจัดกระจายในชั้นหินมหายุคมีโซโซอิกในภาคตะวันออกเฉียงเหนือ โดยเฉพาะอย่างยิ่งที่บ้านโกรกเดือนห้า อำเภอเมือง จังหวัดนครราชสีมา ที่เป็นที่มาของการก่อสร้างและพัฒนาเป็นพิพิธภัณฑ์ไม้กลายเป็นหิน และพัฒนาเป็นสถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ มหาวิทยาลัยราชภัฏนครราชสีมา
แหล่งไม้กลายเป็นหินขนาดใหญ่ครอบคลุมพื้นที่มากกว่า 30 ตารางกิโลเมตรถูกค้นพบในเขตวนอุทยานไม้กลายเป็นหิน (Bantak Petrified Forest Park) อำเภอบ้านตาก จังหวัดตาก จากการสำรวจขุดค้นพบว่าท่อนไม้กลายเป็นหินฝังตัวอยู่ใต้ชั้นกรวดยุคควอเทอร์นารีซึ่งเป็นกรวดแม่น้ำโดยพิจารณาจากความเรียบและกลมมนของเม็ดกรวด จากการสำรวจภาคพื้นดินพบท่อนไม้โผล่ให้เห็นหลายสิบท่อน และได้มีการขุดขึ้นมาเพื่อจัดแสดงและพัฒนาเป็นแหล่งท่องเที่ยวแล้วจำนวน 8 ท่อนจากจำนวน 7 หลุมขุดค้น จากการวิจัยพบว่าเป็นไม้ทองบึ้ง (Koompassioxylon elegans) จำนวน 6 ท่อน และไม้มะค่าโมง (Pahudioxylon sp.) จำนวน 2 ท่อน (วิฆเนศ ทรงธรรม 2553) ถือว่าเป็นแหล่งไม้กลายเป็นหินที่ใหญ่ที่สุดในประเทศไทย
พิพิธภัณฑ์ไม้กลายเป็นหิน จ. นครราชสีมา
ไม้กลายเป็นหินในวนอุทยานไม้กลายเป็นหินบ้านตาก จ. ตาก หลุมขุดค้นที่ 1 เป็นไม้ทองบึ้ง Koompassioxylon elegans
ซาดี การ์โน

ซาดี การ์โน (อังกฤษ: Sadi Carnot) อาจหมายถึง
นีกอลา เลออนาร์ ซาดี การ์โน (Nicolas Léonard Sadi Carnot) นักฟิสิกส์ชาวฝรั่งเศส
มารี ฟร็องซัว ซาดี การ์โน (Marie François Sadi Carnot) ประธานาธิบดีแห่งสาธารณรัฐฝรั่งเศสคนที่ 5
ซากซุยโยมารุ
ดูเพิ่ม

| --- | --- |
 กล็อบสเตอร์:  เพลสิโอซอร์  
สัตว์ประหลาดทะเล
ซาดี

ซาดี (อังกฤษ: Tsade) เป็นอักษรตัวที่ 18 ของอักษรตระกูลเซมิติก ได้แก่ อักษรฟินิเชีย อักษรอราเมอิก อักษรฮีบรูצ‎ และอักษรอาหรับ ص (ศอด صَادْ)‎ เสียงเริ่มแรกของอักษรนี้น่าจะเป็น [sˁ] แต่ต่อมาเสียงนี้ต่างออกไปในภาษาตระกูลเซมิติกสมัยใหม่ มีที่มาจากอักษรคานาอันไนต์สามตัว ภาษาอาหรับยังคงแยกหน่วยเสียงเหล่านั้นเป็นอักษรสามตัวคือ ṣād และ ṭāʼ ใช้แสดงเสียงต่างกันสามเสียง (ḍād, ẓāʼ) ในภาษาอราเมอิก เสียงใกล้เคียงของอักษรนี้ถูกแทนที่ด้วย ʻayin และ ṭēt ดังนั้น ในภาษาฮีบรู ereẓ ארץ (โลก) เป็น arʻāʼ ארעא ในภาษาอราเมอิก.
อักษรฟินิเชียตัวนี้พัฒนาไปเป็น อักษรกรีก Ϡ และ อักษรอีทรัสคัน ̑ Ś. อาจจะไปเป็นอักษร Tse ในอักษรกลาโกลิติก ผู้พูดภาษาฮีบรูจะเรียกอักษรนี้ว่า Tsadik
ซัมเมอร์สแลม (2015)

ซัมเมอร์สแลม (2015) (อังกฤษ: SummerSlam (2015)) เป็นการแสดงมวยปล้ำอาชีพแบบ เพย์-เพอร์-วิว (PPV) ของ ดับเบิลยูดับเบิลยูอี จัดขึ้นเป็นครั้งที่ 28 เมื่อวันที่ 23 สิงหาคม 2015 ณ สนาม บาร์เคลส์เซ็นเตอร์ ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา นับว่าเป็นครั้งแรกที่ซัมเมอร์สแลม ย้ายออกมาจาก ลอสแอนเจลิส หลังจากปักหลักจัดขึ้นที่ ณ สนาม สเตเปิลส์เซ็นเตอร์ มาโดยตลอดเป็นเวลา 6 ปีติดต่อกัน
เบื้องหลัง

ในเรสเซิลเมเนีย ครั้งที่ 30 บร็อก เลสเนอร์ ได้เอาชนะ ดิอันเดอร์เทเกอร์ และหยุดสถิติไร้พ่ายของอันเดอร์เทเกอร์ในที่สุด ในซัมเมอร์สแลม (2014) เลสเนอร์ได้เอาชนะ จอห์น ซีนา และได้แชมป์ WWE World Heavyweight Championship ก่อนจะเสียแชมป์ให้กับ เซท โรลลินส์ ในเรสเซิลเมเนีย ครั้งที่ 31 โดยใช้กระเป๋ามันนีอินเดอะแบงก์ เลสเนอร์ได้ขอสิทธิ์รีแมตช์ชิงแชมป์กับโรลลินส์ในแบทเทิลกราวด์ (2015) แต่ระหว่างแมตช์นั้น อันเดอร์เทเกอร์ ได้มาล้างแค้นเลสเนอร์ ทำให้ไม่ได้แชมป์ ในรอว์ วันที่ 20 กรกฎาคม ลิเลียน การ์เซีย ประกาศว่า เลสเนอร์ เป็นผู้ชนะ โดยการทำฟาล์ว คืนเดียวกันได้มีการประกาศว่า อันเดอร์เทเกอร์ จะเจอกับ เลสเนอร์ ในซัมเมอร์สแลม โดยครั้งนี้เป็นการปล้ำในศึกซัมเมอร์สแลมครั้งแรกของอันเดอร์เทเกอร์ ตั้งแต่ปี 2008 และเป็นการปล้ำ เพย์-เพอร์-วิว ครั้งแรก นอกจากเรสเซิลเมเนีย ตั้งแต่ แบรกกิ้ง ไรท์ส (2010)
ในรอว์ (20 กรกฎาคม 2015) เจ้าของแชมป์ WWE United States Championship จอห์น ซีนา ได้ขอท้าชิงแชมป์ WWE World Heavyweight Championship กับ เซท โรลลินส์ ซึ่งโรลลินส์ได้ปฏิเสธ ในรอว์สัปดาห์ต่อมา (27 กรกฎาคม 2015) ดิออโทริตี ได้จัดแมตช์ให้ซีนาป้องกันแชมป์ยูเอสกับโรลลินส์ และเป็นซีนาก็ป้องกันแชมป์เอาไว้ได้ ระหว่างแมตช์ โรลลินส์ได้เข่าใส่หน้าของซีนา จนดั้งจมูกหัก หลังจากนั้น โรลลินส์ ก็มาท้าชิงแชม์อีกรอบ  ในรอว์ต่อมา (3 สิงหาคม 2015) โรลลินส์ออกมาท้าทายซีนา ในการรวมแชมป์ WWE World Heavyweight Championship และแชมป์ WWE United States Championship โดยผู้ชนะจะได้แชมป์ทั้งสองเส้น
ล่าสุดในวันที่ 18 สิงหาคม ทางเฟซบุ๊กอย่างเป็นทางการของ WWE ได้ประกาศยืนยันว่า จอน สจ๊วต พิธีกรรายการทอล์กโชว์ชื่อดังจะเป็นพิธีกรรับเชิญพิเศษในศึกซัมเมอร์สแลมครั้งนี้
ผล

| ลำดับ |  | กำหนด | เวลา |
| --- | --- | --- | --- |
| 1 | Sheamus ชนะ Randy Orton | ปล้ำเดี่ยว | 12:28 |
| 2 | The New Day (Big E และ Kofi Kingston) (พร้อม Xavier Woods) ชนะ The Prime Time Players (Darren Young และ Titus O'Neil) (c), Los Matadores (Diego และ Fernando) (พร้อม El Torito) และ The Lucha Dragons (Kalisto และ Sin Cara) | แท็กทีม 4 เส้าชิง WWE Tag Team Championship | 11:20 |
| 3 | Dolph Ziggler (พร้อม Lana) vs. Rusev (พร้อม Summer Rae) จบแบบไม่มีผลตัดสิน | ปล้ำเดี่ยว | 11:50 |
| 4 | Neville และ Stephen Amell ชนะ King Barrett และ Stardust | แท็กทีม | 7:35 |
| 5 | Ryback (c) ชนะ Big Show และ The Miz | 3 เส้าชิง WWE Intercontinental Championship | 5:33 |
| 6 | Dean Ambrose และ Roman Reigns ชนะ The Wyatt Family (Bray Wyatt และ Luke Harper) | แท็กทีม | 10:55 |
| 7 | Seth Rollins (WWE World Heavyweight Champion) ชนะ John Cena (U.S. Champion) | ผู้ชนะจะได้ทั้งแชมป์ WWE World Heavyweight และ WWE United States | 19:44 |
| 8 | Team PCB (Becky Lynch, Charlotte และ Paige) ชนะ Team B.A.D. (Naomi, Sasha Banks และ Tamina) และ Team Bella (Alicia Fox, Brie Bella และ Nikki Bella) | 3 ทีมคัดออก | 15:20 |
| 9 | Kevin Owens ชนะ Cesaro | ปล้ำเดี่ยว | 14:18 |
| 10 | The Undertaker ชนะ Brock Lesnar (พร้อม Paul Heyman) โดยซับมิสชั่น | ปล้ำเดี่ยว | 17:50 |
  (c) – หมายถึงเจ้าของเข็มขัดแชมป์ก่อนเริ่มแข่งขัน 
| Eliminated | Team | Eliminated by | Method of elimination | Time |
| --- | --- | --- | --- | --- |
| 01 !1 | Team B.A.D. | Team Bella | Tamina was pinned by Brie Bella | 6:17 |
| 02 !2 | Team Bella | Team PCB | Brie Bella was pinned by Becky Lynch | 15:18 |
| 03 !ทีมชนะ | Team PCB | — | — | 15:18 |
ดูเพิ่ม

ดับเบิลยูดับเบิลยูอี ซัมเมอร์สแลม
รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

เว็บไซต์ทางการของซัมเมอร์สแลม